**Ministru kabineta rīkojuma projekta**

**“Grozījumi Ministru kabineta 2016. gada 16. augusta rīkojumā Nr. 452 “Par Latvijas Zinātnes padomes sastāvu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Grozījumi Ministru kabineta 2016. gada 16. augusta rīkojumā Nr. 452 “Par Latvijas Zinātnes padomes sastāvu”” (turpmāk – Projekts) izstrādāts pamatojoties uz Zinātniskās darbības likuma 14. panta pirmo daļu, ar mērķi aktualizēt Latvijas Zinātnes padomes sastāvu atbilstoši Zinātniskās darbības likuma 15. panta pirmās daļas 3. punktā noteiktajam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zinātniskās darbības likuma 14. panta pirmo daļu Latvijas Zinātnes padome (turpmāk – padome) ir koleģiāla zinātnieku institūcija, kas izveidota kā Izglītības un zinātnes ministrijas pārraudzībā esoša tiešās pārvaldes iestāde un tās sastāvu pēc izglītības un zinātnes ministra ierosinājuma apstiprina Ministru kabinets. 2016. gada 16. augustā tika pieņemts un stājas spēkā Ministru kabineta 2016. gada 16. augusta rīkojums Nr. 452 “Par Latvijas Zinātnes padomes sastāvu” (turpmāk – rīkojums). Zinātniskās darbības likuma 15. panta pirmās daļas 3. punktā noteikts, ka Latvijas Zinātnes padomes sastāvā tiek deleģēts viens Rektoru padomes (turpmāk – RP) pārstāvis. Ar rīkojumu kā RP pārstāve padomes sastāvā tika apstiprināta I. Ozolanta, Rīgas Stradiņa universitātes zinātņu prorektore. 2018. gada 9. martā tika saņemta RP vēstule Nr. 1-6, kurā RP deleģē jaunu padomes locekli – Arvīdu Barševski, Daugavpils Universitātes profesoru, Latvijas Zinātņu akadēmijas akadēmiķi. Arvīds Barševskis atbilst Zinātniskās darbības likuma 14. panta pirmajā daļā padomes locekļiem noteiktajām prasībām. Pamatojoties uz iepriekšminēto, projektā paredzēts svītrot no rīkojuma 1. punkta I. Ozolanta – Latvijas Rektoru padomes deleģētā pārstāve, Rīgas Stradiņa universitātes zinātņu prorektore un papildināt rīkojuma 1. punktu ar A. Barševskis – Latvijas Rektoru padomes deleģētais pārstāvis, Daugavpils Universitātes profesors, Latvijas Zinātņu akadēmijas akadēmiķis. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru. Saistībā ar projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav. |

Izglītības un zinātnes ministrs K. Šadurskis

Vīza: valsts sekretāre L. Lejiņa

A. Migals, 67047984

atis.migals@izm.gov.lv